Diari Oficial de la Generalitat Valenciana


Sumari del DOGV 4407, del 27-12-2002 (2002/14463)

Informació pública del programa per al desenvolupament de la unitat d'execució UE 11 del sector de sòl urbanitzable PPI-01 del Pla General d'Ordenació Urbana d'Alzira.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4407

Data del DOGV
:   27-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14511


Organisme emissor
:   Urbanizadora Ppi-01, SL

Tipus de document
:   Anunci

Informació pública del programa per al desenvolupament de la unitat d'execució UE 11 del sector de sòl urbanitzable PPI-01 del Pla General d'Ordenació Urbana d'Alzira. [2002/F14363]
  
La mercantil Urbanizadora PPI-01, SL, ha presentat un programa per al desenvolupament de la unitat d'execució UE 11 del sector de sòl urbanitzable PPI01 del Pla General d'Ordenació Urbana d'Alzira. Este programa ha sigut protocol·litzat davant del notari d'Alzira, Ricardo Tabernero Capella, alhora que ha sigut presentat un exemplar a l'ajuntament. El programa té com a objecte el desenvolupament urbanístic de la citada unitat d'execució i comprén una alternativa tècnica consistent en memòria de programa i avantprojecte d'urbanització. La documentació juridicoeconòmica es presentarà en el moment procedimental pertinent.
  
Conformement amb el que es preceptua en els articles 46 i 47 de la Llei 6/1994, de la Generalitat Valenciana, Reguladora de l'Activitat Urbanística (LRAU), s'exposa al públic el programa esmentat, mitjançant publicació dels anuncis corresponents en el Diari Oficial de la Generalitat Valenciana (DOGV) i en el periòdic Las Provincias. Es podran presentar alternatives tècniques i al·legacions durant 20 dies comptats des de la publicació de l'anunci en el DOGV. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això. Les alternatives tècniques o les al·legacions i les proposicions juridicoeconòmiques que pretenguen competir amb la que s'exposa al públic es podran presentar, dins dels terminis esmentats, en el Registre General d'Entrada de l'Ajuntament d'Alzira, al carrer de Sant Roc, número 6, en horari d'oficina.
  
Qualsevol persona que ho desitge podrà comparéixer en els terminis esmentats a la notaria d'Alzira, a l'avinguda dels Sants Patrons, número 6, entresòl 3a, davant del notari, Ricardo Tabernero Capella, per a obtindre còpia de l'acta de protocol·lització o sol·licitar que se li exhibisca esta. Igualment podrà comparéixer a l'ajuntament, on s'ha depositat una còpia del programa, a fi d'examinar-la i presentar les al·legacions que estime convenients.
  
L'acte d'obertura de pliques, comprensives de les proposicions juridicoeconòmiques presentades tindrà lloc a l'ajuntament el següent dia hàbil a la conclusió del termini per a presentar-les. Totes les actuacions podran ser objecte de consulta i al·legació pels interessats durant els 10 dies següents a l'obertura de pliques.
  
Amb anterioritat a la publicació del present anunci i en compliment del que s'establix en els articles 46.3 i 48 de la Llei Reguladora de l'Activitat Urbanística i 59.4 de la Llei 30/1992, de 26 de novembre, s'ha remés el corresponent avís al domicili dels qui consten en el cadastre com a titulars de drets afectats per l'actuació proposada. Sense perjuí d'això, el present anunci val de notificació a tots els titulars cadastrals de terrenys inclosos en la unitat d'execució i la xarxa adscrita, que són els següents, sense perjuí que pogueren resultar altres desconeguts: Francisco Piquer Boquera, Francisco Rosell Colomer, Talleres Alciauto, SL, Alberto Luis Campos Suñer, Ramón Alcarria Jaén, Josefa Camarena López, Isabel Ausina Martí, María Magalló Álvarez, María Ferrer Soler, Ernesto Mengual Julio, Ayuntamiento de Alzira, Juan Bautista Balaguer Mengual, Esteban Just Martínez, Ana María Quesada Quesada, Centros Comerciales Carrefour, SA, Bernardo Cañes Ortiz, Control Activos, SL, José Gómez Rubio, José Llopis Bertó, Eduardo Tormo García, Bernardo Conejero Simó, María Gracia Nadal Navarro, Enrique Pellicer Carrascosa, María Nieves Pellicer Ferri, Vicente Ribera Giner, Bernardo Peris Puig, Vicente Ribera Giner, Vicente Soler López, Arturo Morell Cubells, José Luis Aguilar Bultó, José Daniel Renart Vendrell, Salvador Sanjuán Montalvá, María Paz Oria Albero, Salvador Roig Ferragud, Antonio Gallach Bono, Antonio Oltra Vendrell, Salvador Sanjuán Rosell, Remedios Boquera Peris, Salvador España Peris, Enrique Sanjuán Clari.